Kamšos botaninis-zoologinis draustinis

Kamšos botaninis-zoologinis draustinis – draustinis Kauno rajono savivaldybės teritorijoje, 7 km į vakarus nuo Kauno, tarp Marvelės ir Akademijos, Nemuno kairiajame krante.

 Geografija 
Kamšos draustinis įkurtas 1960 m. Plotas 318 ha. Apima Kamšos mišką, kurį sudaro: liepynai – 33 %, eglynai – 31 %, drebulynai – 8 %, juodalksnynai – 7 %. Draustiniu prateka Nemuno intakai Marvelė ir Vėžpienis. Kamšos draustinis ribojasi su Obelyne – prof. T. Ivanausko sodyba su unikalia augalijos kolekcija.

 Sauginiai 

Draustinyje auga 516 aukštesniųjų augalų rūšių. Čia auga reti, į raudonąją knygą įtraukti augalai: paprastoji gebenė, trilapė bligna, paprastoji šertvė, blakstienotoji viksva, tuščiaviduris rūtenis, miškinė varnalėša, tarpinis rūtenis, paprastasis rūtenis, didžioji dantenė. Yra 66 paukščių rūšys, tarp jų – suopis, mažasis apuokas, balinė pelėda, mažasis erelis rėksnys, naminė pelėda, randama retų vabalų rūšių, tarp jų – didieji puošniažygiai.


 Šaltiniai 

Kategorija:Kauno rajono saugomos teritorijos
Kategorija:Lietuvos botaniniai draustiniai
Kategorija:Lietuvos zoologiniai draustiniai